CELEX: 32015D2236
Language: hr
Date: 2015-11-27 00:00:00
Title: Odluka Vijeća (EU) 2015/2236 od 27. studenoga 2015. o utvrđivanju stajališta koje treba zauzeti u ime Europske unije na Ministarskoj konferenciji Svjetske trgovinske organizacije u vezi s produljenjem moratorija na carine na elektroničke prijenose te moratorija na pritužbe povezane s nekršenjem i drugim situacijama

3.12.2015   
            
            
               HR
            
            
               Službeni list Europske unije
            
            
               L 317/33
            
         ODLUKA VIJEĆA (EU) 2015/2236
   od 27. studenoga 2015.
   o utvrđivanju stajališta koje treba zauzeti u ime Europske unije na Ministarskoj konferenciji Svjetske trgovinske organizacije u vezi s produljenjem moratorija na carine na elektroničke prijenose te moratorija na pritužbe povezane s nekršenjem i drugim situacijama
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Moratorij na carine na elektroničke prijenose („moratorij na e-trgovinu”), prema kojem članice WTO-a trebaju nastaviti svoju trenutačnu praksu nenametanja carina na elektroničke prijenose, donesen je u obliku izjave na Ministarskoj konferenciji Svjetske trgovinske organizacije („WTO”) 1998. godine. Moratorij trenutačno ima oblik odluke Ministarske konferencije WTO-a koja se od 1998. godine obnavlja svake dvije godine.
            
         
               (2)
            
            
               Moratorij na pritužbe povezane s nekršenjem i drugim situacijama kontinuirano se produljivao na Ministarskoj konferenciji WTO-a nakon isteka razdoblja od pet godina za donošenje odluke o opsegu i modalitetima takvih pritužbi u skladu s člankom 64. stavkom 3. Sporazuma o trgovinskim aspektima prava intelektualnog vlasništva („Sporazum TRIPS”).
            
         
               (3)
            
            
               Ti su moratoriji zadnji put produljeni do 2015. na Ministarskoj konferenciji WTO-a u prosincu 2013. Oba moratorija trebalo bi dodatno produljiti na bilo kojoj od predstojećih ministarskih konferencija WTO-a ili bi ih trebalo učiniti trajnima ako se o tome u trenutačnim ili budućim raspravama postigne konsenzus.
            
         
               (4)
            
            
               U interesu je Unije da podrži produljenje moratorija na e-trgovinu na neodređeno vrijeme. Također je u interesu Unije da se moratorij na pritužbe povezane s nekršenjem i drugim situacijama produlji dok Ministarska konferencija ne odobri preporuke Vijeća za TRIPS u pogledu opsega i modaliteta pritužbi povezanih s nekršenjem i drugim situacijama u skladu s člankom 64. stavkom 3. Sporazuma TRIPS,
            
         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Ministarske konferencije Svjetske trgovinske organizacije jest podržati produljenje moratorija na carine na elektroničke prijenose na neodređeno vrijeme te podržati produljenje moratorija na vrste pritužbi koje su predviđene člankom XXIII. stavkom 1. točkama (b) i (c) Općeg sporazuma o carinama i trgovini iz 1994. („pritužbe povezane s nekršenjem i drugim situacijama”) do donošenja odluke Ministarske konferencije o opsegu i modalitetima pritužbi povezanih s nekršenjem i drugim situacijama.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 27. studenoga 2015.
      
         
            Za Vijeće
         
         
            Predsjednik
         
         J. ASSELBORN